399.38 ORDNI DWAR EŻENZJONI MILL-ATT LI JIRREGOLA KOMUNIKAZZJONIJIET ELETTRONIĊI L-AVVIŻ LEGALI 82 tal-2005, kif emendat bl-Avviżi Legali 434 tal-2010 u 53 tal-2016. L-AVVIŻ LEGALI 82 tal-2005, kif emendat bl-Avviżi Legali 434 tal-2010 u 53 tal-2016. 1. Titolu. It-titolu ta’ dan l-Ordni hu l-Ordni dwar Eżenzjoni mill-Att li jirregola Komunikazzjonijiet Elettroniċi. 2. Eżenzjoni mogħtija lill-Forżi Armati ta’ Malta. Emendat: A.L.434 tal-2010; A.L.53 tal-2016. Kap. 49. Il-Forzi Armati ta’ Malta qegħdin b’dan l-Ordni jiġu eżentati mill-ħlas ta’ kull dritt għall-liċenzi dovut taħt l-Att li jirregola Komunikazzjonijiet Elettroniċi fir-rigward ta’ apparat ta’ radjokomunikazzjoni użat dwar il-ħtiġiet tad-difiża, tas-sigurtà pubblika jew tal-protezzjoni ċivili. 3. Eżenzjoni mogħtija lill-Puliżija Eżekuttiva. Miżjud: A.L.53 tal-2016. Kap. 399. Il-Puliżija Eżekuttiva qegħdin b’dan l-Ordni jiġu eżentati mill-ħlas ta’ kull dritt għall-liċenzi dovut taħt l-Att li jirregola Komunikazzjonijiet Elettroniċi fir-rigward ta’ apparat ta’ radjokomunikazzjoni użat fir-rigward tal-ħtigiet ta’ difiża, sigurtà pubblika jew protezzjoni ċivili. 4. Eżenzjoni mogħtija lid-Dipartiment tal-Protezzjoni Ċivili. Miżjud: A.L.53 tal-2016. Kap. 399. Id-Dipartiment tal-Protezzjoni Ċivili qiegħed b’dan l-Ordni jiġi eżentat mill-ħlas ta’ kull dritt għall-liċenzi dovut taħt l-Att li jirregola Komunikazzjonijiet Elettroniċi fir-rigward ta’ apparat ta’ radjokomunikazzjoni użat fir-rigward tal-ħtigiet ta’ difiża, sigurtà pubblika jew protezzjoni ċivili.